CELEX: 62012CA0026
Language: el
Date: 2013-07-18 00:00:00
Title: Υπόθεση C-26/12: Απόφαση του Δικαστηρίου (τέταρτο τμήμα) της 18ης Ιουλίου 2013 [αίτηση του Gerechtshof te Leeuwarden (Κάτω Χώρες) για την έκδοση προδικαστικής αποφάσεως] — Fiscale eenheid PPG Holdings BV cs te Hoogezand κατά Inspecteur van de Belastingdienst/Noord/kantoor Groningen (Φόρος προστιθέμενης αξίας — Έκτη οδηγία 77/388/ΕΟΚ — Άρθρα 17 και 13, B, στοιχείο δ', σημείο 6 — Απαλλαγές — Έκπτωση του καταβληθέντος φόρου εισροών — Ταμείο συντάξεων — Έννοια του όρου «διαχείριση αμοιβαίων κεφαλαίων» )

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/10
            
         Απόφαση του Δικαστηρίου (τέταρτο τμήμα) της 18ης Ιουλίου 2013 [αίτηση του Gerechtshof te Leeuwarden (Κάτω Χώρες) για την έκδοση προδικαστικής αποφάσεως] — Fiscale eenheid PPG Holdings BV cs te Hoogezand κατά Inspecteur van de Belastingdienst/Noord/kantoor Groningen
   (Υπόθεση C-26/12) (1)
   
   (Φόρος προστιθέμενης αξίας - Έκτη οδηγία 77/388/ΕΟΚ - Άρθρα 17 και 13, B, στοιχείο δ', σημείο 6 - Απαλλαγές - Έκπτωση του καταβληθέντος φόρου εισροών - Ταμείο συντάξεων - Έννοια του όρου «διαχείριση αμοιβαίων κεφαλαίων»)
   2013/C 260/18
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te Leeuwarden
   
      Διάδικοι στην υπόθεση της κύριας δίκης
   
   Fiscale eenheid PPG Holdings BV cs te Hoogezand
   
      κατά
   
   Inspecteur van de Belastingdienst/Noord/kantoor Groningen
   
      Αντικείμενο
   
   Αίτηση προδικαστικής αποφάσεως — Gerechtshof te Leeuwarden — Ερμηνεία των άρθρων 13, Β, στοιχείο δ', σημείο 6, και 17 της έκτης οδηγίας 77/388/ΕΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) και των άρθρων 135, παράγραφος 1, στοιχείο ζ', 168 και 169 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Έκπτωση του καταβληθέντος φόρου εισροών — Υποκείμενος στον φόρο που έχει συστήσει, δυνάμει της εθνικής συνταξιοδοτικής νομοθεσίας, ταμείο συντάξεων για τη διασφάλιση των συνταξιοδοτικών δικαιωμάτων των υπαλλήλων του ως ασφαλισμένων — Έκπτωση του φόρου εισροών για υπηρεσίες που του παρασχέθηκαν στο πλαίσιο διαχείρισης του ταμείου συντάξεων
   
      Διατακτικό
   
   Το άρθρο 17 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι ένας υποκείμενος στον φόρο ο οποίος, προκειμένου να διασφαλίσει τα συνταξιοδοτικά δικαιώματα των υπαλλήλων του και των πρώην υπαλλήλων του, έχει συστήσει ταμείο συντάξεων υπό τη μορφή φορέα που απολαύει νομικής και φορολογικής αυτοτέλειας, όπως είναι το επίμαχο στην κύρια δίκη ταμείο συντάξεων, δικαιούται να εκπέσει τον φόρο προστιθέμενης αξίας τον οποίο έχει καταβάλει για υπηρεσίες σχετικές με τη διαχείριση και λειτουργία του εν λόγω ταμείου συντάξεων, υπό τον όρο ότι από το σύνολο των περιστάσεων των οικείων οικονομικών πράξεων διαπιστώνεται η ύπαρξη ευθείας και άμεσης σχέσεως.
   
      (1)  ΕΕ C 98 της 31.3.2012.